ᱡᱚᱱᱚᱠᱯᱩᱨ

ᱡᱚᱱᱚᱠᱯᱩᱨᱫᱷᱟᱢ ᱥᱮ ᱡᱚᱱᱚᱠᱯᱩᱨ (ᱢᱚᱭᱛᱷᱤᱞᱤ: जनकपुर), ᱫᱚ ᱢᱚᱫᱷᱮᱥ ᱯᱨᱚᱫᱮᱥ ᱨᱮᱭᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱠᱟᱱᱟ᱾  ᱱᱚᱣᱟ ᱥᱟᱵᱽ-ᱢᱮᱴᱨᱚᱯᱚᱞᱤᱴᱟᱱ ᱥᱚᱦᱚᱨ ᱫᱚ ᱱᱮᱯᱟᱞ ᱨᱮ ᱢᱚᱭᱛᱷᱤᱞᱤ ᱯᱟᱹᱨᱥᱤ, ᱫᱷᱚᱨᱚᱢ ᱟᱨ ᱟᱹᱨᱤᱪᱟᱹᱞᱤ ᱥᱟᱸᱜᱷᱟᱨ ᱨᱮᱭᱟᱜ ᱢᱤᱫ ᱢᱩᱲᱩᱫ ᱴᱷᱟᱶ ᱠᱟᱱᱟ᱾

ᱱᱚᱣᱟ ᱥᱚᱦᱚᱨ ᱫᱚ ᱑᱘ ᱥᱟᱭ ᱥᱮᱨᱢᱟ ᱮᱛᱚᱦᱚᱵ ᱨᱮ ᱛᱷᱟᱯᱚᱱ ᱞᱮᱱᱟ ᱢᱮᱱᱠᱷᱟᱱ ᱯᱟᱹᱦᱤᱞ ᱫᱷᱟᱣ ᱛᱮ ᱵᱤᱫᱮᱦᱟ ᱨᱟᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟ ᱛᱮ ᱵᱮᱱᱟᱣ ᱞᱮᱱᱟ ᱡᱩᱫᱤ ᱦᱚᱸ ᱱᱚᱣᱟ ᱠᱟᱛᱷᱟ ᱨᱮ ᱜᱚᱲᱚ ᱮᱢ ᱞᱟᱹᱜᱤᱫ ᱪᱮᱫ ᱥᱟᱹᱵᱩᱫ ᱦᱚᱸ ᱵᱟᱹᱱᱩᱜᱼᱟ᱾

ᱡᱚᱱᱚᱠᱯᱩᱨ ᱫᱚ ᱠᱟᱴᱷᱟᱢᱟᱱᱰᱩ ᱠᱷᱚᱱ ᱮᱛᱚᱢ ᱥᱟᱢᱟᱜ ᱥᱮᱫ ᱒᱒᱕ ᱠᱤ.ᱢᱤ. (᱑᱔᱐ ᱢᱟᱭᱤᱞ) ᱨᱮ ᱢᱮᱱᱟᱜᱼᱟ᱾ ᱒᱐᱒᱑ ᱥᱟᱞ ᱦᱟᱹᱵᱤᱡ, ᱱᱟᱜᱽᱨᱟᱦᱟ ᱨᱮ ᱒,᱑᱒᱕ ᱪᱟᱹᱣᱠᱟᱹ ᱠᱤ.ᱢᱤ. ᱰᱮᱱᱥᱤᱴᱤ ᱥᱟᱶ ᱑᱙᱕,᱔᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱚᱱᱚᱠᱯᱩᱨ ᱫᱚ ᱱᱤᱛᱚᱜ ᱱᱮᱯᱟᱞ ᱨᱮᱭᱟᱜ ᱯᱩᱱᱟᱜ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱦᱚᱲ ᱛᱟᱦᱮᱱ ᱥᱚᱦᱚᱨ ᱠᱟᱱᱟ᱾  ᱡᱚᱱᱚᱠᱯᱩᱨ ᱫᱚ ᱵᱷᱟᱨᱚᱛ ᱥᱟᱶ ᱵᱷᱤᱴᱴᱟᱢᱚᱨ ᱥᱤᱢᱟᱹ ᱠᱷᱚᱱ ᱒᱓ ᱠᱤ.ᱢᱤ. ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾  ᱱᱮᱯᱟᱞ ᱨᱮᱞᱣᱮ ᱫᱚ ᱵᱷᱟᱨᱚᱛ ᱨᱮ ᱡᱚᱱᱚᱠᱯᱩᱨ ᱟᱨ ᱡᱚᱭᱱᱚᱜᱚᱨ ᱛᱟᱞᱟ ᱨᱮ ᱪᱟᱞᱟᱜ ᱠᱟᱱᱟ᱾

ᱧᱩᱛᱩᱢ
ᱡᱚᱱᱚᱠᱯᱩᱨᱫᱷᱟᱢ, ᱡᱟᱦᱟᱸ ᱫᱚ ᱡᱚᱱᱚᱠᱯᱩᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ, ᱚᱱᱟ ᱫᱚ ᱢᱤᱛᱷᱤᱞᱟ ᱴᱚᱴᱷᱟ ᱨᱮ ᱵᱤᱫᱮᱦᱟ ᱨᱮᱱ ᱵᱚᱸᱜᱟ ᱛᱟᱞᱟ ᱨᱟᱡᱟ - ᱡᱚᱱᱚᱠ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ᱾

ᱱᱟᱜᱟᱢ

ᱦᱚᱲ ᱞᱮᱠᱷᱟ

᱒᱐᱑᱑ ᱡᱩᱱ ᱦᱟᱹᱵᱤᱡ ᱡᱚᱱᱚᱠᱯᱩᱨ ᱢᱤᱣᱱᱤᱥᱤᱯᱟᱞ ᱨᱮ ᱑᱙,᱑᱙᱕ ᱚᱲᱟᱜ ᱟᱨ ᱙᱘,᱔᱔᱖ ᱦᱚᱲ ᱢᱮᱱᱟᱜ ᱠᱚᱣᱟ ᱡᱟᱦᱟᱸ ᱨᱮ ᱔,᱐᱐᱐ ᱦᱚᱲ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱢᱩᱫᱽ ᱨᱮ ᱠᱟᱛᱮ ᱢᱮᱱᱟᱜ ᱠᱚᱣᱟ᱾  ᱒᱐᱑᱕ ᱥᱟᱞᱨᱮ, ᱱᱚᱣᱟ ᱫᱚ ᱢᱤᱫ ᱥᱟᱵᱽ-ᱢᱮᱴᱨᱚᱯᱚᱞᱤᱴᱟᱱ ᱥᱚᱦᱚᱨ ᱠᱚ ᱜᱚᱴᱟ ᱞᱮᱫᱟ ᱡᱟᱦᱟᱸ ᱨᱮ ᱑᱑ ᱜᱚᱴᱟᱝ ᱟᱰᱮ ᱯᱟᱥᱮ ᱟᱹᱛᱩ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾  ᱱᱤᱛᱚᱜ ᱦᱚᱲ ᱞᱮᱠᱷᱟ ᱑᱗᱓,᱙᱒᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱛᱮ ᱱᱚᱣᱟ ᱫᱚ ᱱᱮᱯᱟᱞ ᱨᱮᱭᱟᱜ ᱛᱩᱨᱩᱭ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾

ᱢᱚᱭᱛᱷᱤᱞᱤ ᱫᱚ ᱚᱱᱟ ᱴᱚᱴᱷᱟ ᱨᱮ ᱯᱟᱹᱦᱤᱞ ᱯᱟᱹᱨᱥᱤ ᱞᱮᱠᱟᱛᱮ ᱯᱟᱥᱱᱟᱣ ᱞᱮᱠᱟᱛᱮ ᱨᱚᱲᱚᱜ ᱠᱟᱱᱟ ᱟᱨ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱞᱮᱠᱟᱛᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ᱾  ᱱᱮᱯᱟᱞᱤ, ᱦᱤᱱᱫᱤ, ᱢᱟᱲᱣᱟᱲᱤ, ᱟᱨ ᱤᱝᱞᱤᱥ ᱵᱷᱟᱹᱜᱤ ᱛᱮ ᱵᱩᱡᱷᱟᱹᱣᱚᱜ ᱠᱟᱱᱟ᱾  ᱵᱷᱳᱡᱽᱯᱩᱨᱤ ᱟᱨ ᱚᱵᱚᱫᱷᱤ ᱞᱮᱠᱟᱱ ᱯᱟᱹᱨᱥᱤ ᱠᱚ ᱫᱚ ᱵᱩᱡᱷᱟᱹᱣ ᱜᱮᱭᱟ ᱢᱮᱱᱠᱷᱟᱱ ᱠᱚᱢ ᱜᱮ ᱵᱮᱵᱷᱟᱨᱚᱜ ᱠᱟᱱᱟ᱾

᱙᱐ ᱥᱟᱭᱠᱚᱲᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱫᱚ ᱦᱤᱱᱫᱷᱩ ᱠᱚ, ᱢᱩᱪᱟᱹᱫ ᱠᱚ ᱫᱚ ᱢᱩᱥᱞᱟᱹ ᱟᱨ ᱵᱩᱫᱷᱩᱛ ᱠᱚ ᱠᱟᱱᱟ ᱠᱚ᱾

ᱠᱟᱹᱣᱰᱤᱭᱟᱹᱨᱤ

ᱚᱛᱱᱚᱜ ᱟᱨ ᱦᱚᱭ-ᱦᱤᱸᱥᱤᱫ

ᱥᱟᱜᱟᱲᱚᱢ
ᱥᱚᱲᱚᱠ
ᱡᱚᱱᱚᱠᱯᱩᱨ ᱟᱨ ᱱᱮᱯᱟᱞ ᱨᱮᱭᱟᱜ ᱥᱚᱦᱚᱨ ᱠᱚ ᱛᱟᱞᱟ ᱨᱮ ᱵᱟᱥ ᱥᱮᱵᱟ ᱪᱟᱞᱟᱜ ᱠᱟᱱᱟ᱾  ᱥᱚᱦᱚᱨ ᱵᱷᱤᱛᱨᱤ ᱨᱮ, ᱥᱟᱭᱠᱮᱞ ᱨᱤᱠᱥᱟ, ᱤᱞᱮᱠᱴᱨᱤᱠ ᱨᱤᱠᱥᱟ, ᱴᱮᱢᱯᱳ (ᱯᱮ ᱪᱟᱠᱟ ᱜᱟᱹᱰᱤ), ᱟᱨ ᱵᱟᱥ ᱠᱚ ᱢᱮᱱᱟᱜᱼᱟ᱾  ᱱᱮᱯᱟᱞ ᱟᱨ ᱵᱷᱟᱨᱚᱛ ᱨᱮ ᱫᱷᱚᱨᱚᱢ ᱥᱟᱸᱜᱷᱟᱨ ᱞᱟᱹᱜᱤᱫ ᱨᱟᱢᱟᱭᱟᱱ ᱥᱟᱨᱠᱤᱴ ᱨᱮᱭᱟᱜ ᱦᱟᱹᱴᱤᱧ ᱞᱮᱠᱟ ᱛᱮ ᱵᱷᱟᱨᱚᱛ ᱨᱮᱭᱟᱜ ᱥᱤᱛᱟᱢᱟᱨᱦᱤ, ᱯᱟᱴᱱᱟ, ᱫᱤᱞᱞᱤ ᱟᱨ ᱟᱭᱳᱫᱷᱭᱟ ᱨᱮ ᱢᱤᱫ ᱵᱟᱨ ᱵᱟᱥ ᱥᱮᱵᱟ ᱠᱚ ᱪᱟᱞᱟᱜ ᱠᱟᱱᱟ᱾

ᱨᱮᱞ ᱰᱟᱦᱟᱨ
ᱱᱮᱯᱟᱞ ᱨᱮᱞᱣᱮ ᱟᱣᱛᱟ ᱨᱮ ᱡᱚᱭᱱᱚᱜᱚᱨ-ᱵᱟᱨᱰᱤᱵᱟᱥ ᱨᱮᱞᱣᱮ ᱞᱟᱭᱤᱱ ᱫᱚ ᱱᱮᱯᱟᱞ ᱨᱮ ᱢᱤᱫᱴᱟᱝ ᱜᱮ ᱪᱟᱹᱞᱩ ᱨᱮᱞᱣᱮ ᱞᱟᱭᱤᱱ ᱠᱟᱱᱟ᱾  ᱱᱚᱣᱟ ᱫᱚ ᱱᱮᱯᱟᱞ-ᱵᱷᱟᱨᱚᱛ ᱥᱤᱢᱟᱹ ᱨᱮ ᱡᱚᱱᱚᱠᱯᱩᱨ ᱥᱤᱨᱟᱦᱟ ᱥᱟᱶ ᱡᱚᱲᱟᱣ ᱮᱫᱟᱭ ᱟᱨ ᱞᱟᱦᱟ ᱥᱮᱱᱚᱜ ᱠᱟᱱᱟ ᱵᱷᱟᱨᱚᱛ ᱨᱮᱭᱟᱜ ᱡᱚᱭᱱᱚᱜᱚᱨ, ᱵᱤᱦᱟᱨ ᱛᱮ᱾‍  ᱡᱤᱱᱤᱥ ᱠᱚ ᱞᱟᱹᱜᱤᱫ ᱥᱤᱨᱟᱦᱟ ᱨᱮ ᱢᱤᱫ ᱥᱤᱢᱟᱹ ᱪᱮᱠᱯᱚᱭᱮᱱᱴ ᱢᱮᱱᱟᱜᱼᱟ᱾

ᱞᱟᱠᱪᱟᱨ

ᱥᱮᱪᱮᱫ

ᱢᱤᱰᱤᱭᱟ

ᱢᱤᱥᱮᱨᱟ ᱥᱚᱦᱚᱨ

ᱪᱤᱛᱟᱹᱨ ᱠᱚ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ